**Мемлекеттік қызмет көрсету туралы**

2023-2024 оқу жылында келесідегідей мақсаттарды жүзеге асыру әкімшілік назарында болды:

1. Білім беру мен білім алудағы жаңа тәсілдерді жан-жақты қолдана отырып, оқушылардың сабаққа мотивациясын, интербелсенділігін арттыру;
2. Педагогтардың іс-әрекетін өз пәнін жетік меңгерген жаңашыл, әдістемелік қызметін жаңа мазмұнда құра білетін, білім берудің мотивациясылық негізін меңгеруге бағыттау;
3. Сапалы білім беруді қамтамасыз ету, зияткер, ғаламдану дәуірінде өмір сүруге қабілетті және рухани жағынан дамыған табысты тұлғаны қалыптастыру.

Гимназияның даму бағдарламасын негізге ала отырып, 2023-2024 оқу жылына қабылданған міндеттерді жүзеге асыру жүйеленді:

* білім мазмұнын жаңғырту және мектептегі білім беру жаңа кезеңнің алдында педагогикалық ұжымның құзыреттілігін жетілдіру, мұғалім көшбасшылығы арқылы тиімді кәсіби дамуды жалғастыру;
* оқушыларының танымдық және эмоциялық зиятының деңгейін дамытуға бағытталған функционалдық сауаттылықты арттыру жолдарын жүйелеу;
* мектепте білімді тереңдетуге, жеке тұлға даярлауға бағытталған оқыту мен сыныптан тыс пәндік шаралардың, апталықтардың рөлін арттыру.

Мектепте оқу-тәрбие жұмыстары «Қазақстан Республикасы Білім және ғылым министрінің 2023-2024 жылдарға арналған мемлекеттік бағдарламасы басшылыққа алынды. ҚР МЖМБС жүзеге асыруда жаңартылған оқу жоспары құралды.

11- сыныптарға арналған бағдарлама оқушылардың гуманитарлық бағытта құрылып, бағдарлы оқыту оқушылардың бейімділігі мен қабілетін, танымдық қызығушылығын барынша ескеріп, оқытуды даралау мен саралауға негізделген. Ағымдағы оқу жылында гимназия 5 күндік тәртіппен жұмыс істеп, гимназияда 28 сынып бар. 28 сынып жетекші бар. Гимназиядағы барлық сыныптардың және мектепалды сыныптарының оқу жоспары толығымен орындалып, барлық пәннің оқытылуы мемлекеттік стандартқа сәйкес жүргізіліп, бағдарламалардағы белгіленген жүктемелер жыл көлемінде қамтылды. Жалпыға бірдей білім беру заңына сәйкес 1-11- сыныптарда 2023-2024 оқу жылында мектебімізде 645 оқушы болды. Оның ішінде.

* бастауыш сатыда- 298 оқушы, 13 сынып
* орта буында – 300 оқушы, 13 сынып
* жоғары сатыда - 47 оқушы 2 сынып

мектепте барлығы – 645 оқушы, 28 сынып.

Жалпы мектеп бойынша 645 оқушымен, 1-4- сыныптар 298 оқушы ,

Ерекше білімді қажет ететін үлгерімі ескерілетін 5 оқушы, 2 оқушы үйде оқытылды.

«Шуақты ел» жазғы лагерінде 60 оқушы демалды. Мектептегі әлеуметтік жағдайы нашар және көпбалалы оқушылар жалпы оқу қоры негізінде назарда ұсталып, үй жағдайына рейдтер жүргізіліп, актілер жасалып, 5-11- сыныптарда заттай көмектер оқушыға ұйымдастырылып, 37 оқушыға тегін тамақ берілді. 1-4- сыныптар бойынша 298 оқушы тегін тамақпен қамтамасыз етілген.

Мектебімізде оқушылардың құқық бұзушылықтың алдын алу үшін тұрақты комиссия жұмыс істеп, оқушылардың тұрмыстық жағдайын реттеу, күн тәртібін сақтауды бақылау, үйірмеге қатысуын есепке алу мақсатында рейдтер жүргізіліп, талқыланып отырады. Оқу жасындағы әрбір оқушы есепке алынып құжаттар жүргізілді – арнайы мөлтекаудан бойынша есеп дәптері, сынып журналдары, оқушы күнделігін тексеру арқылы жүзеге асырылады.

Орындаған : Г.Х. Омарова